《幼陶贤倩示我近作，俱集渊明成句，运古如己出，诗以纪之》
清代·钱荣国

不是陶彭泽，疑师李义山。诗成工獭祭，词妙入龙矕。

典窜尧连舜，香熏马与班。居官能及此，想见讼庭閒。

作者简介：字俊甫，又字榗夫。光绪乙未岁贡，署理苏州府学教授，兼理训导。著有春雨堂诗章。邑志传文苑。外舅笃于内行，兄殁，逋负数千金，与弟分任之，不以累诸侄。中年设帐金阊，晚年司铎吴郡，故三吴人士出门下者转较里中为多。性喜经史词章，于性理岐黄亦极研究有得。累试辄高等，长沙王益吾祭酒督学江苏，岁科两试皆第一，才名籍甚，而卒不遇，命也。平生自奉甚刻苦，而待人则颇宽厚，殁之日，凡苏之学书门生皆为涕泣，其感人如此。